Fairytales (Radka Toneff-album)

Fairytales er et musikkalbum med Radka Toneff (sang) og Steve Dobrogosz (flygel). Det ble innspilt i Bergen Digital Studio, Grieghallen, 15. til 17. februar 1982 og utgitt senere samme år. Produsent var Arild Andersen. Unntaket er sangen My Funny Valentine, som ble innspilt i NRK 26. november 1979 med Erling Wicklund som produsent.

De fleste låtene er tolkninger av sanger andre har skrevet, men med tre unntak. Steve Dobrogosz er komponisten bak «Mystery Man» og «I Read My Sentence» med tekst av henholdsvis Fran Landesman og Emily Dickinson, mens Radka Toneff skrev melodien til «Wasted», også den med tekst av Fran Landesman. 

Fairytales ble den siste plata Radka Toneff spilte inn. Den utkom samme år som hun døde. Den er Norges mestselgende jazzplate noensinneBreen, M. (2008, 27. august). Norsk jazz’ store ikon. Dagbladet.. I 2011 ble Fairytales også kåret til beste norske plateutgivelse, uansett genre, i en avstemning blant norske musikereNTB. (2011, 10. november). Radka Toneff laget tidenes beste norske album. Dagbladet..

Fredrik Wandrup ga i 2011 ut boka Radka Toneffs / Steve Dobrogosz - Fairytales på Falck forlag i 2011. I tillegg til analyser av platen inneholder boken skildringer av tidsånden og det norske kulturlivet i årene før og under plateinnspillingen. Den beskriver også Radka Toneffs liv. Forfatteren har intervjuet musikere og kulturpersonligheter i arbeidet med boken. Radka Toneff / Steve Dobrogosz: Fairytales er en av de ti første bøkene i Falck Forlags bokserie tilknyttet platekåringen Morgenbladet topp 100, som ble avholdt i 2011. Her ble norgeshistoriens 100 beste plater kåret, ved at 100 norske musikere i alle sjangre og aldre avla stemmer på sine favorittplater. Fairytales vant kåringen.

Sporliste
Side A
 The Moon Is a Harsh Mistress (Tekst og melodi: Jimmy Webb.)
 Come Down In Time (Melodi: Elton John. Tekst: Bernie Taupin.)
 Lost In the Stars (Melodi: Kurt Weill. Tekst: Maxwell Anderson.)
 Mystery Man (Melodi: Steve Dobrogosz. Tekst: Fran Landesman.)
 My Funny Valentine (Melodi: Richard Rodgers. Tekst: Lorenz Hart.)
Side B
 Nature Boy (Tekst og melodi: Eden Ahbez.)
 Long Daddy Green (Melodi: Blossom Dearie. Tekst: Dave Frishberg.)
 Wasted (Melodi: Radka Toneff. Tekst: Fran Landesman.)
 Before Love Went Out of Style (Melodi: Dudley Moore. Tekst: Fran Landesman.)
 I Read My Sentence (Melodi: Steve Dobrogosz. Tekst: Emily Dickinson.)

Referanser

Litteratur
Løyning, André. «Eventyret» (23. november 2015) Klassekampen

Eksterne lenker
Radkas siste plate - Utdrag fra boka «Radka Toneff - Hennes korte liv og store stemme»
 I eventyrskogen - Artikkel fra Morgenbladet

Kategori:Musikkalbum fra 1982
Kategori:Radka Toneff-album